CELEX: 32021D1112
Language: lv
Date: 2021-06-25 00:00:00
Title: Komisijas Lēmums (ES) 2021/1112 (2021. gada 25. jūnijs), ar ko Lēmumu 2013/767/ES groza attiecībā uz pilnvaru pagarinājumu pilsoniskā dialoga grupu dalīborganizācijām, kuras nodarbojas ar kopējās lauksaimniecības politikas jautājumiem

7.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 239/24
               
            
         KOMISIJAS LĒMUMS (ES) 2021/1112
         (2021. gada 25. jūnijs),
         ar ko Lēmumu 2013/767/ES groza attiecībā uz pilnvaru pagarinājumu pilsoniskā dialoga grupu dalīborganizācijām, kuras nodarbojas ar kopējās lauksaimniecības politikas jautājumiem
         EIROPAS KOMISIJA,
         ņemot vērā Līgumu par Eiropas Savienības darbību,
         tā kā:
         
                     (1)
                  
                  
                     Komisijas Lēmums 2013/767/ES (1) saskaņā ar LES 11. panta 2. punktu reglamentē pilsonisko dialogu kopējās lauksaimniecības politikas jautājumos.
                  
               
                     (2)
                  
                  
                     Pilsoniskā dialoga grupu (2) (PDG) dalīborganizācijas tika ieceltas uz septiņu gadu pilnvaru termiņu, kas beidzas 2021. gada jūlijā. Nepieciešamība pagarināt šo dalīborganizāciju pilnvaras sakrīt ar pēdējo posmu starpiestāžu sarunās par jauno kopējo lauksaimniecības politiku, kas būs piemērojama no 2023. gada. Turklāt PDG jauno struktūru ietekmēs kopējās lauksaimniecības politikas reformas rezultāts, kā arī virkne īstenošanas un deleģēto aktu, kas tiks pieņemti pēc šīs reformas.
                  
               
                     (3)
                  
                  
                     Esošā PDG sistēma atbilst pašreizējai Savienības lauksaimniecības tiesību aktu struktūrai. Tādēļ dalīborganizāciju pilnvaras būtu jāpagarina līdz 2022. gada 31. decembrim atbilstīgi loģikai, uz kuru balstās Eiropas Parlamenta un Padomes Regula (ES) 2020/2220 (3), kas nodrošina pāreju uz jauno kopējo lauksaimniecības politiku un kas līdz 2022. gada beigām pagarināja lielāko daļu pašlaik piemērojamo noteikumu.
                  
               
                     (4)
                  
                  
                     Dalīborganizāciju pilnvaru pagarinājuma laikposmā PDG sastāvam būtu jāpaliek nemainīgam. Tomēr dalīborganizācijām vajadzētu būt iespējai brīvi lemt, vai tās vēlas savu dalību šajā laikposmā atsaukt.
                  
               
                     (5)
                  
                  
                     Lai PDG dalīborganizāciju pilnvaru pagarinājuma laikposmā uzlabotu PDG darbspēju un rīkotos saskaņā ar Komisijas ekspertu grupu standartpraksi, Komisijai būtu jāpārņem PDG priekšsēdētāja loma. Turklāt, lai nodrošinātu konsekvenci, daži noteikumi attiecībā uz sanāksmju darba kārtību un protokoliem būtu jāsaskaņo ar citu ekspertu grupu praksi.
                  
               
                     (6)
                  
                  
                     Tāpēc Lēmums 2013/767/ES būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Lēmumu 2013/767/ES groza šādi:
            
                        1)
                     
                     
                        3. panta 2. punktu svītro;
                     
                  
                        2)
                     
                     
                        4. panta 5. punkta ievadfrāzi aizstāj ar šādu:
                        “Dalīborganizāciju pilnvaru termiņš beidzas 2022. gada 31. decembrī. Dalīborganizāciju var grupas ietvaros aizstāt, ja tā:”;
                     
                  
                        3)
                     
                     
                        5. pantu groza šādi:
                        
                                    a)
                                 
                                 
                                    1. punktu aizstāj ar šādu:
                                    
                                       “1.   Sanāksmes vada Komisijas pārstāvis.”;
                                    
                                 
                              
                                    b)
                                 
                                 
                                    2. un 3. punktu svītro;
                                 
                              
                                    c)
                                 
                                 
                                    4. punkta pirmo teikumu aizstāj ar šādu:
                                    
                                       “4.   Grupas apspriedes noslēgumā balsošana nenotiek.”;
                                    
                                 
                              
                                    d)
                                 
                                 
                                    5. punktu aizstāj ar šādu:
                                    
                                       “5.   Apspriežu protokoliem par visiem darba kārtības punktiem un grupas sniegtajiem atzinumiem jābūt jēgpilniem un pilnīgiem. Protokolus sagatavo sekretariāts priekšsēdētāja pārraudzībā.”;
                                    
                                 
                              
                                    e)
                                 
                                 
                                    7. punktu aizstāj ar šādu:
                                    
                                       “7.   Ģenerāldirektorāts var īpašā kārtā uzaicināt grupas vai darba grupas darbā piedalīties grupā neietilpstošus ekspertus, kuri ir kompetenti kādā konkrētā darba kārtības jautājumā. Turklāt Komisijas pārstāvis drīkst piešķirt novērotāja statusu personām vai organizācijām, kā noteikts 4. panta 2. punktā, ja vien to dalība neizjauc grupu vai darba grupu līdzsvaru. Tām ir tiesības izteikties tikai pēc priekšsēdētāja uzaicinājuma.”;
                                    
                                 
                              
                                    f)
                                 
                                 
                                    10. punktu aizstāj ar šādu:
                                    
                                       “10.   Visus attiecīgos dokumentus, to skaitā darba kārtību, protokolus un dalībnieku iesniegtos materiālus, dara pieejamus vai nu Komisijas ekspertu grupu un citu līdzīgu struktūru reģistrā, vai norādot saiti no reģistra uz īpašu vietni, kurā atrodama attiecīgā informācija. Piekļuvei īpašajām vietnēm nav vajadzīga lietotāja reģistrācija un nav citādu ierobežojumu. Pirms sanāksmes laikus publicē tās darba kārtību un citus informatīvus dokumentus, un pēc tās laikus publicē sanāksmes protokolu. Izņēmumus no publicēšanas prasības paredz tikai tad, ja uzskata, ka dokumenta izpaušana var kaitēt sabiedrības vai privātpersonu interešu aizsardzībai, kā noteikts Eiropas Parlamenta un Padomes Regulas (EK) Nr. 1049/2001 (*1) 4. pantā.
                                    
                                    
                                       (*1)  Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).”"
                        
                                 
                              
                  
         
            2. pants
            Šis lēmums stājas spēkā septītajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 25. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  Komisijas Lēmums 2013/767/ES (2013. gada 16. decembris), ar ko reglamentē pilsonisko dialogu kopējās lauksaimniecības politikas jautājumos un atceļ Lēmumu 2004/391/EK (OV L 338, 17.12.2013., 115. lpp.).
         
            (2)  Institucionālā ziņā pilsoniskā dialoga grupas ir Komisijas ekspertu grupas Komisijas Lēmuma C(2016) 3301 nozīmē.
         
            (3)  Eiropas Parlamenta un Padomes Regula (ES) 2020/2220 (2020. gada 23. decembris), ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013 (OV L 437, 28.12.2020., 1. lpp.).